*Projekts*

2014.gada Noteikumi Nr.

Rīgā (prot.Nr. .§)

**Grozījumi Ministru kabineta 2010.gada 3.augusta noteikumos Nr.726 "Noteikumi par darbības programmas "Infrastruktūra un pakalpojumi" papildinājuma 3.1.5.1.1.apakšaktivitāti   
"Ģimenes ārstu tīkla attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18.panta 10.punktu

Izdarīt Ministru kabineta 2010.gada 3.augusta noteikumos Nr.726 "Noteikumi par darbības programmas "Infrastruktūra un pakalpojumi" papildinājuma 3.1.5.1.1.apakšaktivitāti "Ģimenes ārstu tīkla attīstība"" (Latvijas Vēstnesis, 2010, 128.nr.; 2011, 75., 141.nr.; 2012, 142., 181.nr.; 2013, 224.nr.) šādus grozījumus:

1. Izteikt 3.punktu šādā redakcijā:

„3. Aktivitātes ietvaros projektus līdzfinansē no Eiropas Reģionālās attīstības fonda. Aktivitātes ietvaros pieejamais finansējums ir 5 947 437 euro, tai skaitā Eiropas Reģionālās attīstības fonda finansējums – 5 055 321 euro un nacionālais līdzfinansējums ne mazāk kā 892 116 euro.”.

2. Izteikt 6.11.apakšpunktu šādā redakcijā:

“6.11. uzraudzīt saskaņā ar šo noteikumu [18.punktu](http://likumi.lv/doc.php?id=214903" \l "p18) projektā ietvertā attiecināmo un neattiecināmo izmaksu īpatsvara aprēķina atbilstību esošajai situācijai projekta īstenošanas laikā un piecus gadus pēc projekta īstenošanas, tajā skaitā veicot izlases veida pārbaudes projektu īstenošanas vietā un pārbaudot attiecināmo un neattiecināmo izmaksu īpatsvara aprēķina atbilstību esošajai situācijai, pirms sagatavots maksājuma uzdevums par noslēguma atmaksu finansējuma saņēmējam;”.

3. Izteikt 10.punktu šādā redakcijā:

„10. Finansēšanai no Eiropas Reģionālās attīstības fonda līdzekļiem ir šādas neattiecināmās izmaksas:

10.1. kas pārsniedz šo noteikumu [9.punktā](http://likumi.lv/doc.php?id=214903#p9) minēto izmaksu pozīciju ierobežojumu;

10.2. kas neatbilst šo noteikumu 19., 20. un 21.punktā minētajiem projekta kopējo attiecināmo izmaksu ierobežojumiem;

10.3. kas radušās atbilstoši šo noteikumu 18.punktā aprēķinātajam attiecināmo un neattiecināmo izmaksu īpatsvaram;

10.4. kas radušās sadārdzinājumu projekta īstenošanas laikā dēļ.”.

4. Izteikt 11.4.apakšpunktu šādā redakcijā:

„11.4. par kurām nav noslēgti līgumi vai līgumi noslēgti ārpus šo noteikumu [33.un 33.2 punktā](http://likumi.lv/doc.php?id=214903#p33) minētajiem iepirkumiem;”.

5. Papildināt noteikumus ar 17.1 punktu šādā redakcijā:

„17.1 Projekta iesniedzējs nevar pretendēt uz aktivitātes finansējumu, ja tas uzskatāms par grūtībās nonākušu uzņēmēju:

17.11. ar tiesas spriedumu ir pasludināts maksātnespējas process vai tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, komersants atrodas sanācijas vai mierizlīguma procesā, vai tā saimnieciskā darbība ir izbeigta;

17.12. projekta iesnieguma iesniegšanas dienā zaudējumi pārsniedz pusi no pamatkapitāla un pēdējo 12 mēnešu laikā – ceturtdaļu no pamatkapitāla, kā arī konstatējamas šo noteikumu 17.1 4. apakšpunktā minētās pazīmes;

17.13. projekta iesnieguma iesniegšanas dienā saskaņā ar pēdējo divu noslēgto finanšu gadu pārskatiem un  pēdējo pieejamo operatīvo pārskatu uz projekta iesnieguma iesniegšanas brīdi ir novērojamas grūtībās nonākuša komersanta pazīmes – zaudējumu pieaugums, apgrozījuma samazināšanās, naudas plūsmas samazināšanās, parādu pieaugums, procentu maksājumu celšanās, gatavās produkcijas krājumu pieaugums, zems likviditātes koeficients, krītoša vai nulles aktīvu vērtība un konstatējamas šo noteikumu 17.1 4. apakšpunktā minētās pazīmes;

17.14. nav iespēju nosegt zaudējumus no saviem līdzekļiem vai ar līdzekļiem, ko tas spēj iegūt no saviem biedriem, akcionāriem, dalībniekiem vai kreditoriem, un tas nespēj apturēt zaudējumus, kuri bez valsts iestāžu ārējās iejaukšanās īstermiņā vai vidējā termiņā novedīs saimnieciskās darbības veicēju līdz nespējai turpināt darbību. ”.

6. Aizstāt 18.punktā vārdus „stundas nedēļā” ar vārdiem „stundas gadā”.

7. Papildināt noteikumus ar 18.1 un18.2 punktu šādā redakcijā:

„18.1 Projekta iesniedzējs infrastruktūras izmantošanas laiku citu darbību veikšanai aprēķina, ievērojot, ka viena pacienta pieņemšanas laiks ir 12,9 minūtes, izmantojot šādu formulu:

LcitsN= Nmaksas  x 0,215

kur

LcitsN – laiks, kurā attiecīgo ģimenes ārsta praksi paredzēts izmantot citu darbību veikšanai (stundas gadā);

0,215 - vidējais viena pacienta pieņemšanas laiks sundās (12,9 minūtes)

Nmaksas -  veselības aprūpes pakalpojumu skaits gadā.

18.2 Projekta iesniedzējs infrastruktūras izmantošanas laiku valsts apmaksāto ģimenes ārsta sniegto veselības aprūpes pakalpojumu sniegšanai aprēķina, izmantojot šādu formulu:

LvalstsN = Lprakse- LcitsN

kur

LvalstsN – laiks, kurā attiecīgajā ģimenes ārsta praksē paredzēts sniegt valsts apmaksātos veselības aprūpes pakalpojumus (stundas gadā);

LcitsN – laiks, kurā attiecīgo ģimenes ārsta praksi paredzēts izmantot citu darbību veikšanai (stundas gadā);

Lprakse - prakses darba laiks (stundas gadā)”.

8. Papildināt noteikumus ar 22.4., 22.5. un 22.6.punktu šādā redakcijā:

“22.4. dokumentācijas, kas iekļauj attīstāmās infrastruktūras renovējamo un rekonstruējamo telpu plānu (tehnisko inventarizāciju);

22.5. dokumentācijas, kas pierāda, ka projekta iesniedzējs neatbilst šo noteikumu 17.1 punktā minētajām pazīmēm, atbilstoši projekta iesnieguma veidlapas aizpildīšanas metodikā noteiktajam;

22.6. dokumentācijas, kuru finansējuma saņēmējs uzskata par nepieciešamu, lai pamatotu projekta iesnieguma atbilstību šo noteikumu [3.pielikumā](http://likumi.lv/doc.php?id=257096#piel1) minētajiem projektu iesniegumu vērtēšanas kritērijiem.”.

9. Izteikt 33.1 un 33.2 punktu šādā redakcijā:

„33.1 Finansējuma saņēmējs nodrošina, ka ar projekta ietvaros attīstīto infrastruktūru netiek veiktas būtiskas pārmaiņas saskaņā ar 2006.gada 11.jūlija Padomes regulas (EK) Nr.1083/2006 ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) nr.1260/1999 57.pantu.

33.2 Finansējuma saņēmējs patstāvīgi organizē un veic iepirkumus šo noteikumu [9.1.apakšpunktā](http://likumi.lv/doc.php?id=214903#p9) minēto atbalstāmo darbību īstenošanai, sagatavojot un iesniedzot sadarbības iestādei iepirkuma plānu atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Finansējuma saņēmējs, ja nepieciešams, aktualizē iepirkuma plānu un iesniedz to izskatīšanai sadarbības iestādē.”.

10. Svītrot 33.3 punktu.

11. Izteikt 35.punktu šādā redakcijā:

„35. Finansējuma saņēmējs atbilstoši normatīvajiem aktiem par veselības aprūpes organizēšanu un finansēšanas kārtību nosaka ģimenes ārsta prakses darba laiku ne mazāk par 40 stundām nedēļā, kas ietver ārsta pieņemšanas laiku pacientiem gan valsts apmaksāto veselības aprūpes pakalpojumu sniegšanai, gan citu darbību veikšanai, kas notiek projekta ietvaros attīstītajā infrastruktūrā. Finansējuma saņēmējs plāno un uzskaita minēto informāciju, skaidri nodalot laiku un pakalpojumu skaitu valsts apmaksāto pakalpojumu sniegšanai un citu darbību veikšanai.”.

12. Papildināt noteikumus ar 35.1punktu šādā redakcijā:

„35.1 Finansējuma saņēmējs, iesniedzot noslēguma maksājuma pieprasījumu, iesniedz sadarbības iestādei informāciju par pēdējo 12 kalendāro mēnešu katras projekta ietvaros attīstītās ģimenes ārsta prakses:

35.1 1. citu darbību (maksas veselības aprūpes paklapojumu) apmeklējumu skaitu;

35.1 2. darba laiku;

35.1 3. procentuālo apmēru, kādā projekta ietvaros attīstīto infrastruktūru ir paredzēts izmantot valsts apmaksāto veselības aprūpes pakalpojumu sniegšanai un citu darbību veikšanai. ”.

13. Izteikt 38.un 39.punktu šādā redakcijā:

„ 38. Finansējuma saņēmējs saskaņā ar šo noteikumu [18.punktu](http://likumi.lv/doc.php?id=214903#p18) veic projektā ietvertā attiecināmo un neattiecināmo izmaksu īpatsvara aprēķinu, iesniedzot noslēguma maksājuma pieprasījumu un ikgadējos pēc-projekta progresa pārskatus piecu gadu laikā pēc projekta īstenošanas.

39. Ja pēc projekta iesnieguma apstiprināšanas, projekta īstenošanas laikā un projekta pēcuzraudzības periodā tiek konstatēts, ka saskaņā ar šo noteikumu [18.punktu](http://likumi.lv/doc.php?id=214903#p18) aprēķinātās projekta attiecināmās izmaksas ir mazākas par projekta iesniegumā apstiprinātajām attiecināmajām izmaksām (turpmāk – pārmērīga kompensācija), tad:

39.1. ja pārmērīgas kompensācijas apmērs nepārsniedz piecus procentus, finansējuma saņēmējs var neveikt izmaiņas projektā līdz pēc-projekta uzraudzības perioda beigām;

39.2. ja pārmērīgas kompensācijas apmērs pārsniedz piecus procentus, finansējuma saņēmējs mēneša laikā pēc pārmērīgas kompensācijas konstatēšanas iesniedz grozījumus projektā, nepieciešamības gadījumā samazinot attiecināmās izmaksas, un nodrošinot, ka pārmērīgas kompensācijas apmērs nepārsniedz piecus procentus;

39.3. finansējuma saņēmējs kopā ar pēdējo ikgadējo pēc-projekta progresa pārskatu iesniedz grozījumus projektā, nepieciešamības gadījumā samazinot attiecināmās izmaksas, nodrošinot, ka pārmērīgas kompensācijas nav.”.

14. Izteikt 41. un 42.punktu šādā redakcijā:

„41. Finansējuma saņēmējs visas neattiecināmās izmaksas:

41.1. kas minētas šo noteikumu 10.1., 10.2. un 10.4.apakšpunktā un kas radušās sniedzot valsts apmaksātos veselības aprūpes pakalpojumus, sedz no pašu piesaistītā finansējuma, kas var ietvert gan privātu finansējumu, gan publisku finansējumu;

41.2. kas minētas šo noteikumu 10.3.apakšpunktā un kas radušās veicot citas darbības, sedz tikai no privātā finansējuma.

42. Finansējuma saņēmējs, ar kuru līdz 2012.gada 16.novembrim ar sadarbības iestādi ir noslēgts līgums par projekta īstenošanu un kurš atbilstoši šo noteikumu [33.2 punkta](http://likumi.lv/doc.php?id=214903#p33.2) nosacījumiem patstāvīgi organizē un veic iepirkumus šo noteikumu [9.1.apakšpunktā](http://likumi.lv/doc.php?id=214903#p9) minēto atbalstāmo darbību īstenošanai:

42.1. iesniedz sadarbības iestādē attiecīgus grozījumus līgumā par projekta īstenošanu ne vēlāk kā līdz 2014.gada 30.jūnijam;

42.2. ja attiecīgi grozījumi līgumā par projekta īstenošanu netiek iesniegti līdz šo noteikumu 42.1.apakšpunktā minētajam termiņam, Nacionālais veselības dienests organizē un veic iepirkumu šo noteikumu [9.1.apakšpunktā](http://likumi.lv/doc.php?id=214903#p9) minēto atbalstāmo darbību īstenošanai tiem  finansējuma saņēmējiem, kas neplāno patstāvīgi veikt iepirkumus, pamatojoties uz sadarbības iestādes apkopoto informāciju.”.

15. Papildināt noteikumu 1.pielikuma 6.sadaļu ar jaunu rindkopu šādā redakcijā:

„ ● projekta iesniedzējs nav uzskatāms par grūtībās nonākušu komersantu.”.

16.Izteikt 1.pielikuma D daļu šādā redakcijā:

“D daļa

Projekta budžeta kopsavilkums, tai skaitā indikatīvais projekta izmaksu plāns, EUR:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Izmaksu pozīcijas nosaukums\*** | **Daudzums un mērvienība** | **Izmaksas** | | | **Kopā** | **t.sk.PVN** |
| **Attiecināmās** | **Neattiecin-āmās kopējās izmaksas** | **t.sk. neattiecināmās privātās izmaksas** |
| [1] | [2] | [3] | [4] | [5] | [6] | [7]=[4]+[5] | **[8]** |
| **I** | **Projekta administrēšanas izmaksas kopā** |  |  |  |  |  |  |
| **II** | **Materiāltehnisko līdzekļu un aprīkojuma izmaksas kopā** |  |  |  |  |  |  |
| **1.** | **Ārstniecības procesa nodrošināšanai nepieciešamo ierīču un aprīkojuma piegāde:** |  |  |  |  |  |  |
| 1.1. | mēbeļu piegādes un montāžas izmaksas | \_\_ komplekti |  |  |  |  |  |
| 1.2. | medicīnisko ierīču piegādes un montāžas izmaksas | \_\_ komplekti |  |  |  |  |  |
| 1.3. | datortehnikas piegādes izmaksas | \_\_ komplekti |  |  |  |  |  |
| **III** | **Pārējās attiecināmās izmaksas kopā** |  |  |  |  |  |  |
| **2.** | **Ģimenes ārstu kabinetu un palīgtelpu rekonstrukcija un renovācija:** |  |  |  |  |  |  |
| 2.1. | būvdarbu tāmes sagatavošanas izmaksas | \_\_ objekti |  |  |  |  |  |
| 2.2. | telpu iekšējās rekonstrukcijas un renovācijas izmaksas | \_\_ objekti |  |  |  |  |  |
| 2.3. | būvuzraudzības izmaksas | \_\_ objekti |  |  |  |  |  |
| **IV** | **Neparedzētie izdevumi (ne vairāk kā 5% no projekta kopējām attiecināmajām izmaksām)** |  |  |  |  |  |  |
| **KOPĀ:** | |  |  |  |  |  | **”.** |

17. Aizstāt 1.pielikuma E daļā vārdus „stundas nedēļā” ar vārdiem „stundas gadā”.

18. Papildināt noteikumu 3.pielikumu ar 2.13.apakšpunktu šādā redakcijā:

“

|  |  |  |  |
| --- | --- | --- | --- |
| 2.13. | Projekta iesniedzējs neatbilst Ministru kabineta noteikumos par aktivitātes īstenošanu noteiktajām grūtībās nonākušā uzņēmuma pazīmēm | Jā / Nē | NA / N |

”.

19. Izteikt 3.pielikuma 4.1.apakšpunktu šādā redakcijā:

“

|  |  |  |  |
| --- | --- | --- | --- |
| 4.1. | Ja Eiropas Reģionālās attīstības fonda projekta iesniegums atbilst 1.1., 1.2., 2.9., 2.10., 2.11., 2.12. un 2.13.apakšpunktā minētajam vērtēšanas kritērijam, kā arī 3.1., 3.2., 3.3., 3.4. un 3.5.apakšpunktā minētajā vērtēšanas kritērijā ir saņēmis katrā vismaz vienu punktu, tad, sarindojot Eiropas Reģionālās attīstības fonda projektu iesniegumus prioritārā secībā, sākot ar visvairāk punktu ieguvušo, projekta iesniegumam pietiek aktivitātē pieejamā finansējuma | Jā / Nē | NA / N |

”.

Ministru prezidente L.Straujuma

**Veselības ministre I.Circene**

11.02.2014 09:58

1 519

A.Tomsone, 67 876 181

Agnese.Tomsone@vm.gov.lv